ആള്ക്കൂട്ട മര്ദനത്തിനിരയായ മുസ്ലിം യുവാവിനെതിരെ പീഡന പരാതി പ്രതികളെ രക്ഷിക്കാന് പൊലീസ് ശ്രമിക്കുന്നെന്ന് ഭോപാല്: മധ്യപ്രദേശിലെ ഇന്ഡോറില് ക്രൂര ആള്ക്കൂട്ട മര്ദനത്തിന് ഇരയായ 25കാരനെതിരെ പോക്സോ കേസ് ചുമത്തി പൊലീസ്. ആക്രമണം നടന്ന് 24 മണിക്കൂറിനിടെയാണ് 13കാരിയെ ഉപദ്രവിച്ചുവെന്നാരോപിച്ച് കേസ് രജിസ്റ്റര് ചെയ്തത്.ഗോവിന്ദ് നഗറില് വളക്കച്ചവടം നടത്തിയ 25കാരന് തസ്ലീമിനുനേരെയാണ് ആക്രമണമുണ്ടായത്. ഹിന്ദുവാണെന്ന് ചമഞ്ഞ് വ്യാജപേര് ഉപയോഗിച്ച് പ്രദേശത്ത് കച്ചവടം നടത്തിയെന്നാരോപിച്ചായിരുന്നു തസ്ലിമിന് നേരെ മര്ദനം. മര്ദനത്തിന്റെ ദൃശ്യങ്ങള് സമൂഹമാധ്യമങ്ങളില് വൈറലായതോടെ വന് പ്രതിഷേധം ഉയര്ന്നിരുന്നു. ഇതിനുപിന്നാലെയാണ് തസ്ലിമിനെതിരെ പോക്സോ വകുപ്പുകള് ചുമത്തി കേസെടുത്തിരിക്കുന്നത്. ആഗസ്റ്റ് 22ന് ഉച്ച രണ്ടുമണിയോടെ താനും അമ്മയും മാത്രം വീട്ടിലുണ്ടായിരുന്നപ്പോള് യുവാവ് വളവില്ക്കാനെത്തിയതായി പെണ്കുട്ടിയുടെ പരാതിയില് പറയുന്നു. ആഗസ്റ്റ് 23ന് വൈകിട്ട് 5.49നാണ് പെണ്കുട്ടിയുടെ പരാതിയില് എഫ്.ഐ.ആര് രജിസ്റ്റര് ചെയ്തത്. പൊതു നാണക്കേട് ഭയന്നാണ് പരാതി നല്കാന് വൈകിയതെന്നും എഫ്.ഐ.ആറില് പറയുന്നു. എന്നാല്, പെണ്കുട്ടി പരാതി നല്കുന്നതിന് മുമ്ബുതന്നെ സംസ്ഥാന ആഭ്യന്തരമന്ത്രി നരോത്തം മിശ്ര യുവാവിനെതിരെ പീഡന ആരോപണവുമായി രംഗത്തെത്തിയിരുന്നു. രാവിലെ 11ഓടെയാണ് മന്ത്രി മാധ്യമങ്ങളെ കണ്ടത്.ഇയാള് പേരും മതവും പിതാവിന്റെ പേരും ജാതിയും മറച്ചുവെച്ച് വളകള് വില്ക്കുകയായിരുന്നു. ഇയാള്ക്ക് രണ്ട് ആധാര് കാര്ഡുകളുണ്ട്. കൂടാതെ വളകള് വില്ക്കുന്നതിനിടെ മോശമായി പെരുമാറുകയും ചെയ്തു. ഇതാണ് മര്ദനത്തിന് കാരണമായതെന്ന് എന്നോട് പൊലീസ് അറിയിച്ചു മന്ത്രി മാധ്യമങ്ങളോട് പറഞ്ഞു. സംഭവം നടക്കുേമ്ബാള് പിതാവ് മാര്ക്കറ്റില് പോയിരിക്കുകയാണെന്ന് പൊലീസിന് ലഭിച്ച പരാതിയില് പറയുന്നു. എന്നാല്, യുവാവിനെ മര്ദിക്കുന്ന മൂന്നുപേരില് ഒരാള് പെണ്കുട്ടിയുടെ പിതാവാണെന്ന് ഇന്ഡോര് പൊലീസ് സൂപ്രണ്ട് അശുതോഭ് ബഗ്രിയുടെ പ്രസ്താവനയില്നിന്ന് വ്യക്തമായിരുന്നു. തസ്ലിമിന്റെ പരാതിയില് തിങ്കളാഴ്ച അര്ധരാത്രിയോടെയാണ് ഒരു എഫ്.ഐ.ആറും രജിസ്റ്റര് ചെയ്തിരിക്കുന്നത്. എന്നാല്, മര്ദനമേറ്റ ശേഷം ഉടന് തന്നെ തസ്ലിം പൊലീസ് സ്റ്റേഷനിെലത്തിയിരുന്നു. ഞായറാഴ്ച നടന്ന അക്രമത്തില് അന്നുതന്നെ യുവാവ് പരാതി നല്കിയിട്ടും കേസ് രജിസ്റ്റര് െചയ്യാന് വൈകിയതെന്താണെന്ന് പൊലീസ് വ്യക്തമാക്കാന് തയാറായിട്ടില്ല. പ്രതിഷേധം ഉയര്ന്നതോടെ തസ്ലിമിന്റെ പരാതിയില് പൊലീസ് കേസ് എടുക്കാന് തയാറായതെന്ന് പ്രതിപക്ഷം ആരോപിച്ചു. പ്രതികളെ രക്ഷപ്പെടുത്താനുള്ള ശ്രമമാണ് പൊലീസ് നടത്തുന്നതെന്നും ആരോപണം ഉയരുന്നുണ്ട്. സംഭവത്തിന്റെ വിഡിയോ ദൃശ്യങ്ങള് വ്യാപകമായി പ്രചരിച്ചതോടെ സംഭവം രാഷ്ട്രീയ വിവാദമായിരുന്നു. ഗോവിന്ദ് നഗറില് ഇനി മേലില് വരരുതെന്നും ഞങ്ങളുടെ പെങ്ങന്മാരും പെണ്മക്കളും വരുന്നയിടത്ത് വള വില്ക്കുകയാണോ എന്നും ചോദിച്ചായിരുന്നു മര്ദനം. ക്രൂരമായി മര്ദിച്ച ശേഷം യുവാവിന്റെ കച്ചവട സാധനങ്ങളും നശിപ്പിക്കുകയുമായിരുന്നു.